kardosdrur/scandi-wiki huggingface dataset:
Muzirkus

Muzirkus er Danmarks ældste øvelokaleforening og har til huse i en tidligere institutionsbygning fra 1898 på Provst Hjortsvej 9A i Nyborg.

Huset er fra 1898 og har tidligere været epileptikerhjem og børnehospital, men har siden 1970'erne fungeret som arnested for Nyborgs kulturliv med øvelokaleforeningen Muzirkus og Nyborg Kunstværksted.

Landsorganisationen Fajabefa havde i en periode sit virke herfra, Muzirkus som forening blev anset som et eksempel til efterfølgelse i andre kommuner.

Muzirkus har været benyttet af blandt andre Saybia som øvelokalested.

I dag råder foreningen over 22 øvelokaler fordelt på 125 medlemmer.

Foreninger fra Danmark
Bronzeskulptur

Bronze er det mest populære metal til støbning af metalskulpturer; en bronzeskulptur bliver ofte bare kaldt "en bronze". Bronzestatuer findes i en læng række udforminger af enkeltpersoner, grupper, relieffer, dyr eller nonfigurativ kunst. I mogle tilfælde bliver bronzeskulpturer forgyldt.

De fremstilles ved at cire perdue eller "den tabte voks", hvor skulpturen først formes i voks, og derefter pakkes ind. Den smeltede bronze hældes ind i formen, hvorved voksen smelter og løber ud af formn, og bronzen tager dens plads. Formen slås enten i stykker eller pilles fra hinanden, så den kan genbruges.

Bronzeskulpturer har været fremstillet siden oldtiden, og der findes flere bevarede eksempler fra oldtidens Grækenland og Romerriget.

Eksterne henvisninger 

 Bronze Sculpture and Architecture
 MMA exhibition of Shang Dynasty ritual vessels
 A 26min film about Auguste Rodin and the Gates of Hell
 
 Short video on bronze sculptor working

Bronze
Skulptur
Division II i ishockey 1941-42

Division II 1941-42 var turneringen på næstbedste niveau i den svenske ishockeyliga, og det var første gang, at rækken blev afviklet under navnet "Division II". Indtil den foregående sæson var den næstbedste division blevet spillet under navnet "Klasse I". Turneringen havde deltagelse af 18 hold, der spillede om to oprykningspladser til Division I. Holdene var inddelt i tre puljer med seks hold i hver pulje. I hver pulje spillede holdene en dobbeltturnering alle-mod-alle, og de tre puljevindere spillede om de to oprykningspladser.

Oprykningspladserne til Division I blev besat af følgende to hold:
 UoIF Matteuspojkarna, der vandt Division II Nord, og som besatte førstepladsen i oprykningsspillet blandt puljevinderne.
 IFK Mariefred, der vandt Division II Syd, og som endte på andenpladsen i oprykningsspillet.

Hold 

Division II havde deltagelse af 18 klubber, hvilket var 10 flere end i den foregående sæson i Klasse I. Blandt deltagerne var:
 2 klubber, der var rykket ned fra Svenska Serien: IFK Mariefred og IK Sture.
 12 klubber, der var rykket op fra de regionale serier: Brynäs IF, GoIF Tjalve, IF Aros, IF Verdandi, IF Vesta, IK Sirius, IK Sleipner, Lilljanshofs IF, Sandvikens IF, Surahammars IF, Västerås SK og Årsta SK.

Holdene var inddelt i tre regionale puljer med seks hold, og i hver pulje spillede de seks hold en dobbeltturnering alle-mod-alle. De tre puljevindere gik videre til oprykningssspillet om to pladser i Division I.

Puljer

Division II Nord

Division II Central

Division II Syd

Oprykningsspil

Se også 
 Division I i ishockey 1941-42

Kilder 
 Hockeyarchives - Championnat de Suède 1941/42  
 Ishockeytabeller - 1941-42

Noter 

Ishockey i 1941
Ishockey i 1942
Division II i ishockey i Sverige
Fugleskræmsel

Et fugleskræmsel er en attrap eller en dukke sat op for at skræmme fugle væk fra menneskers dyrkningsområder, for at hindre spisning eller anden beskadigelse af afgrøder.

Traditionelt bliver fugleskræmsler lavet efter menneskelig form. Det menneskelignende fugleskræmslet bliver også nævnt i litteratur og som skrækfigur i amerikansk Halloweenfejring. Andre fugleskræmsler kan efterligne fuglenes naturlige rovdyr. Fugleskræmsler fungerer ved at se farlige ud, bevæge sig eller lave lyd.

Se også 
 Fugleskræmmer - fx drage udformet som en rovfugl

Referencer 

 
Landbrug
Dukker
Planteværn
Risbrig (Lindved)

Risbrig (dansk) eller Riesbriek (tysk) er en landsby beliggende midtvejs mellem Hørup og Goldelund ved Lindåen i det nordlige Sydslesvig. Administrativt hører landsbyen under Lindved Kommune i Slesvig-Flensborg kreds i den nordtyske delstat Slesvig-Holsten. Risbrig udgjorde en selvstændig kommune indtil kommunalreformen i marts 1974, hvor Lille Vi, Lindved-Lyngvrå, (Sønder og Øster) Lindå, Risbrig og Sillerup dannede den nye Lindved Kommune. I kirkelig henseende hører landsbyen til Nørre Haksted Sogn. Sognet lå i Vis Herred (Flensborg Amt, Slesvig), da området tilhørte Danmark. Nærliggende landsbyer er Knorborg (i Enge Sogn) i vest, (Ny) Hørup i nord, Nørre Lindå i øst og Goldelund (i Joldelund Sogn) i syd. Risbrig grænser i vest til Kær og i syd til Nørre Gøs Herred (og det nuværende Nordfrislands kreds).

Risbrig er første gang nævnt 1352 (Reg. cap). I folkesprog omtaltes byen også bare som Brig. Forleddet er pluralis af glda. ris (oldn. hrīs) i betydning kratskov. Efterleddet er dannet til substantiv oldn. brīk, som beskriver en fjæl, fjælevæg eller en kort bænk ved siden af døren, ordet kendes også fra færøsk, norsk og svensk. Betydningen er rimeligvis Samling af fjælhuse. Efterleddet -brig kan også bruges i samme betydning som svensk brike som brændestabel. Der er flere vandløb i omegnen såsom Spølbækken, Berbækken (Bæverbækken, ty. Berbek) og Rødåen (ty. Rodau) nord og Goldebæk Møllestrøm syd for landsbyen. Byen selv har været brosted over Lindåen, som munder vest for Ribrig i Soholm Å. Omkring Lindåen er der mindre mose- og skovpartier som Vestermose (Westermoos)

Noter 

Byer i Kreis Slesvig-Flensborg
Fugleskræmmer

En fugleskræmmer er en af flere ting designet til at skræmme fugle væk.

Fugleskræmmere anvendes af mennesker fx til at skræmme fugle væk fra dyrkningsområder, for at hindre spisning eller anden beskadigelse af afgrøder.

Fugleskræmmere anvendes også ved flyvepladser og lufthavne for at hindre fugle i at samle sig ved startbaner, hvor fulge potentielt kan være til fare for flyvemaskiner.

Se også 
 Fugleskræmsel
 Fugleværn, duepigge - fx pigge sat på afsatser.
 Fuglekontrol
 Fuglefælde
 Galionsfigur

Referencer

Eksterne henvisninger 

 NFU online

Kræmmer
Planteværn
Trafiksikkerhed
Planteværn

Planteværn er tiltag som minsker muligheden for kulturplanter eller afgrøder, spises af skadedyr, får plantesygdomme - eller mister terræn til ukrudt.

Planteværn kan fx være:
 Ting der skræmmer skadedyrene væk - fx fugleskræmmer.
 Rovdyr som spiser skadedyrene.
 Biocider
 Biologiske bekæmpelsesmidler
 Mekanisk ukrudtsbekæmpelse
 Planteavl - med formålet at avle mere resistente eller robuste planter.
Line Andersen

Line Damgaard Andersen (født 20. september 2001) er en kvindelig dansk fodboldspiller, der spiller målvogter for AaB i Gjensidige Kvindeligaen. Hun har tidligere optrådt for både Danmarks U/16- og U/17-landshold, samt U/19-landsholdet. Hun har tidligere spillet ungdomsfodbold for IF Lyseng Fodbold og Skødstrup SF Fodbold, hvor hun også er vokset op. Hun startede med at spille fodbold i en alder af 9 år.

Karriere

AaB 
Hun har siden sommeren 2019, spillet for AaB der spillede i kvindernes 1. division. Hun stod stort set hele sæsonen som holdets førstekeeper. Hun var dermed også og med til at sikre oprykning til landets bedste kvindelige række Gjensidige Kvindeligaen, i sommeren 2020, da holdet blev nummer to i den såkaldte kvalifikationsrunde i sæsonen 2019-20, kun overgået af HB Køge.

Hun er desuden også anfører for klubbens kvindehold.

Landshold 
Hun har spillet få landskampe for diverse ungdomslandshold og blev senest indkaldt på U/19-landsholdet til en træningsturnering i La Manga, Spanien, hvor hun stod begge kampe på målet.

Referencer

Eksterne henvisninger 
 

Fodboldspillere fra Danmark
Fodboldspillere fra AaB Fodbold (kvinder)
Ukrudtsbekæmpelse

Ukrudtsbekæmpelse er tiltag, som mindsker muligheden for at kulturplanter eller afgrøder mister terræn til ukrudt - eller fjernelse af planter eller alger, hvor mennesker ikke ønsker dem - fx mellem eller på fliser, på veje og stier.

Fysisk ukrudtsbekæmpelse 
Fysisk ukrudtsbekæmpelse eller mekanisk ukrudtsbekæmpelse er fysiske ukrudtsbekæmpelsestiltag.

Fysisk ukrudtsbekæmpelse er fx:
 Lugning
 Ukrudtsbrændning
 Fugesand
 Fibertex
 Spuma - varmt vand dækket af varmeisolerende skum.
 Plovning

Redskaber som anvendes ved fysisk ukrudtsbekæmpelse:
 Ukrudtshakke, lugehakke, hakkejern, skuffejern
 Ukrudtsharve
 Lugejern, ukrudtsjern
 Lugeklo
 Ukrudtsbrænder
 Radrenser
 Plov
 Højtryksrenser

Biologisk ukrudtsbekæmpelse 
Biologisk ukrudtsbekæmpelse er en måde at bekæmpe skadelige og/eller uønskede ukrudt ved at bruge andre levende organismer. I stedet for pesticider, afhænger biologiske bekæmpelsesmidler af prædation, parasitter, planteædere eller andre mekanismer, der i forvejen forekommer i stærkere økosystemer, men indebærer typisk ofte aktiv menneskelig indblanding.

Kemisk ukrudtsbekæmpelse 

Et herbicid eller ukrudtsmiddel er et pesticid (gift) til bekæmpelse af ukrudt eller uønsket plantevækst. "Selektive ukrudtmidler" dræber bestemte grupper af planter, mens de skåner de dyrkede planter. Nogle af disse midler virker ved, at de griber ind i ukrudtets vækst, og de er ofte plantehormoner. Ukrudtsmidler, der bruges til at rydde et område for al vegetation, er bredtvirkende og dræber alle planter, som bliver ramt.

Planteværn
Mickey Finn

Mickey Finn eller Micky Finn har flere betydninger:
 Mickey Finn (narkotika), en drink med narkotika
 Mickey Finn (tegneseriestribe)
 Mickey Finn (trommeslager) (1947–2003), britisk trommeslager og tidligere medlem af bandet T. Rex
 Micky Finn (fodboldspiller) (født 1954), engelsk tidligere målmand
 Mickey Finn (guitarist) (1947–2013), britisk rockguitarist
 Mickey Finn (opfinder) (1938–2007), amerikansk opfinder af militærsystemer og sportsudstyr
 Mickey Finn (violinist) (1951–1987), irsk spillemand
 Mickie Finn's, natklub og tv-serie (somme tider angivet som Mickey Finn's)
 Mickey Finn (figur), fiktiv figur og pseudonym for forfatteren Ernest Jarrold
Katerina Sakellaropoulou

Katerina Sakellaropoulou (, født 30. maj 1956  i Thessaloniki) er Grækenlands præsident. Hun blev valgt til at efterfølge den tidligere græske præsident, Prokopis Pavlopoulos, af det Hellenske Parlament den 22. januar 2020, og indtog præsidentembedet den 13. marts 2020 som Grækenlands første kvindelige præsident. Inden sin udnævnelse til præsident fungerede hun som præsident for det græske Statsråd, den højeste administrative domstol i landet.

Biografi 
Hendes familie kommer fra Stavroupoli, en by i Xanthi-præfekturet. Hun studerede jura ved Athens Universitet og færdiggjorde sine studier i offentlig lov fra Université Panthéon-Assas i Paris, Frankrig. I midten af 1980'rene blev hun medlem af Statsrådet og blev ophøjet til rådmand i 2000.

I oktober 2015 blev hun udnævnt til vicepræsident for Statsrådet, og i oktober 2018 blev hun den første kvindelige præsident for domstolen, efter en enstemmig valgrunde. SYRIZA-regeringen, som var ved magten på det tidspunkt, støttede hendes progressive linje på emner som miljø og menneskerettigheder.

Privat lever Sakellaropoulou sammen med sin partner, Pavlos Kotsonis, som også er advokat. Hun har et barn fra et tidligere ægteskab.

Nominering og valg til præsident 
Den 15. januar 2020 nominerede den græske premierminister, Kyriakos Mitsotakis, hende til posten som Præsident for den Hellenske Republik. Hun blev valgt den 22. januar 2020 med 261 parlamentsmedlemmer, der stemte for ud af 300 pladser i parlamentet.

Kildeangivelser 

Grækenlands præsidenter
Grækere i 1900-tallet
Grækere i 2000-tallet
Personer fra Thessaloniki
Blindarkade

En blindarkade er en arkade bestående af en serie af buer, der ikke har nogle egentlige åbninger og er anvendt på en vægs overflade som et dekorativt element. Buerne er ikke vinduer eller åbninger, men en del af facaden. Blindarkaden er designet som et dekorativt arkitektonisk element og har ingen bærende funktion. Hvor blindbuer typisk er en enkelt bue eller en serie af sammenhængende buer som en frise (også kaldet en buefrise), er en blindarkade komponeret af en serie af buer, der har veldefinerede søjler.

Blindarkader er et almindeligt dekorativt element på romanske og gotiske bygningers facader i det vestlige Europa, og er også almindelige i de østlige ortodokse kirker i Østeuropa og i armenske kirker.

Bygningsdele
Blindbue

En blindbue er en bue fundet i en bygnings væg, der er blevet fyldt med en solid konstruktion og kan derfor ikke fungere som passage, dør eller vindue. Termet er oftest knyttet til væggene for murstenskonstruktioner, men blindbuer er også fundet (eller simuleret) i andre typer af konstruktioner. Nogle blindbuer var oprindeligt bygget som åbne buer og fyldt senere. Andre var oprindeligt opført med solid indfyldning som et intentionelt stilistisk element.

Bygningsdele
Haus der Kulturen der Welt

Haus der Kulturen der Welt (dansk: “Verdenskulturenes Hus”) i Berlin er Tysklands nationale center for præsentation og diskussion af internationale samtidskunstformer, med særligt fokus på ikke-europæiske kulturer og samfund. Det præsenterer kunstudstillinger, teater- og danseopvisninger, koncerter, forfatteroplæsninger, film og akademiske konferencer om visuel kunst og kultur. Det er en af de institutioner, der, på grund af sit nationale og internationale renommé og kvaliteten af deres arbejde, modtager finansiering fra den føderale regering som et såkaldt “Kulturens Fyrtårn”.

Beliggenhed og historie 
Haus der Kulturen der Welt er beliggende i Tiergarten-parken og er en direkte nabo til Carillonen og det nye Kansleri. Den er tidligere kendt som Kongresshalle. Bygningen er givet som gave af USA og designet af den amerikanske arkitekt Hugh Stubbins som en del af Interbau, en international byggeudstilling. Den amerikanske præsident, John F. Kennedy, talte her under hans besøg til Vestberlin i juni 1963.

Den 21. maj 1980 kollapsede taget, hvor en omkom og flere blev såret. Hallen blev genopbygget i sin oprindelige stil og genåbnet i 1987 i tide for 750-året for Berlins grundlæggelse.

Henry Moore-skulptur 

Uden for indgangen står den engelske kunstner Henry Moores tungeste bronzeskulptur, Large Divided Oval: Butterfly (1985-86), og er placeret i midten af et cirkulært bassin. Skulpturen vejer næsten ni tons, og var hans sidste store værk, som stod færdigt kort før hans død. Butterfly var oprindeligt et lån til (Vest-) Berlin i 1986, men bystyret ville gerne have skulpturen permanent, og bedte Moore om at donere det. Brevet ankom til Moore lige før hans død og forblev ubesvaret. I1988 blev det solgt af Henry Moore Foundation til Berlin for 4,5 millioner D-Mark (svarende til ca. 2,3 millioner euro i datidens omregning), hvilket dengang var en enorm som for en offentlig skulptur. Butterfly blev siden slemt skadet af en kombination af naturforurening og vandalisme, og blev restaureret i 2010.

I populærkulturen 
Typisk for berlinernes humor har bygningen fået kælenavnet Die schwaigers Auster (dansk: “den gravide østers”).

I 2005 blev bygningen brugt som udendørslokation for Science Fiction-filmen Æon Flux.

Kunstmuseer i Berlin
Run For Cover Records

Run For Cover Records er navnet på flere pladeselskaber:
 Run For Cover Records (amerikansk pladeselskab)
 Run For Cover Records (dansk pladeselskab)
Elvis Depressedly

Elvis Depressedly er et amerikansk eksperimentelt popband, bestående af den tidligere frontmand for Coma Cinema, Mathew Lee Cothran, og flere samarbejdspartnere.

Diskografi 
 2011: Save the Planet Kill Yourself
 2011: Goner
 2011: Disgraceland
 2012: Mickey's Dead
 2012: Hotter Sadness
 2013: Holo Pleasures
 2015: New Alhambra
 2016: California Dreamin
 2020: Depressedelica

Referencer

Eksterne henvisninger 
 

Musikgrupper fra USA
Musikgrupper fra 2011
Skovbøl (Store Vi)

Skovbøl (dansk) eller Schobüll (tysk) er en landsby beliggende midtvejs mellem Sillerup i syd og Store Vi i nord tæt på Lindved Skov i det nordlige Sydslesvig. Administrativt hører landsbyen under Store Vi Kommune i Slesvig-Flensborg kreds i den nordtyske delstat Slesvig-Holsten. Skovbøl udgjorde en selvstændig kommune indtil kommunalreformen 1970, hvor den blev indlemmet i Store Vi. I kirkelig henseende hører landsbyen til Store Vi Sogn. Sognet lå i Vis Herred (Flensborg Amt, Slesvig), da området tilhørte Danmark. Nærliggende landsbyer er Lyngvrå, Store Vi med Skovbølhuse, Vanderup, Okslund, Sillerup og Lindved. Grænsen til den nord for byen beliggende Skovbølhuse markerede Østerbækken.

Skovbøl er første gang nævnt 1493 (Rep. dipl.). På jysk udtales bynavnet Skofel. Forleddet er glda. skōgh svarende til oldn. skōgr. Skovbølhuse er første gang nævnt 1452. På jysk udtales navnet Skofelhuus. Efterleddet i Skovbølhuse mener befæstet hus. Skriveformerne viser, at efterleddet står i pluralis.

Noter 

Byer i Kreis Slesvig-Flensborg
Smedager (Aabenraa Kommune)

Smedager er en landsby beliggende cirka 20 km vest for Aabenraa i Aabenraa Kommune.

Siden 2014 har et storkepar haft rede i Smedager. Først var det parret “Tommy og Annika”, og efter Tommys død i 2020, flyttede parret “Bonnie og Clyde” ind i reden.

Referencer

Eksterne henvisninger 
 Nyt projekt: Mere føde til stork og andre dyr omkring Smedager

Lokaliteter i Aabenraa Kommune
Timmersig

Timmersig (dansk) eller Timmersiek (tysk) er en bebyggelse beliggende ved Medenåen (Meynau) sydvest for Ondaften på gesten i det nordlige Sydslesvig. Administrativt hører stedet under Hanved Kommune i Slesvig-Flensborg kreds i den nordtyske delstat Slesvig-Holsten. Timmersig udgjorde en selvstændig kommune indtil kommunalreformen i marts 1974, hvor Timmersig sammen med Ellund, Gottrupelle, Hanved, Havrup og Hyllerup dannede den nye Hanved Kommune. I kirkelig henseende hører Timmersig til Hanved Sogn. Sognet lå i Vis Herred (Flensborg Amt, Sønderjylland), da området tilhørte Danmark.

Timmersig er første gang nævnt 1472. Forleddet henføres til glda. timbær, oldn. timbr i betydning tømmer. Efterleddet -sig (oldnordisk sīk) betegner et sump- eller vådområde eller et langsomt flydende vandløb. Der findes et andet Timmersig ved Jydbæk.

Noter 

Hanved
Kovtrup

Kovtrup er et ejerlav beliggende syd for Nørre Snede i Hedensted Kommune. Det ligger på grænsen mellem Region Midtjylland og Region Syddanmark. Skjern Å og Gudenåens udspring er beliggende umiddelbart syd for Kovtrup. Ejerlavet er et af Hedensted Kommunes kulturmiljøer.

Se også 
 Tinnet Krat

Referencer 

Lokaliteter i Hedensted Kommune
Blåvand Fuglestation

Blåvand Fuglestation er en fuglestation beliggende i Blåvands Huk, på Jyllands vestligste punkt. Stationen har til huse i bygninger ejet af Varde Kommune, og stedet drives af Dansk Ornitologisk Forening.

Stedet blev taget i brug 10. august  1963, og i august 2013 var der i Blåvand indtastet 531.343 observationer i fuglestationens database af mere end 30 mio. fugle fordelt på 330 forskellige fuglearter.

Referencer

Eksterne henvisninger 
 Blåvand Fuglestations officielle websted
 Blåvand Fuglestation hos Dansk Ornitologisk Forening Sydvestjylland

Bygninger, konstruktioner og anlæg i Varde Kommune
Fuglestationer
Etableret i 1963
Wild Rose

Wild Rose er en amerikansk film fra 2019 instrueret af Tom Harper.

Medvirkende 
 Jessie Buckley som Rose-Lynn Harlan
 Julie Walters som Marion
 Sophie Okonedo som Susannah
 Jamie Sives som Sam
 Craig Parkinson som Alan
 James Harkness som Elliot

Eksterne henvisninger 
 

Dramafilm fra USA
Amerikanske film fra 2019
Mælkekrigen

Mælkekrigen er en islandsk film fra 2019 instrueret af Grímur Hákonarson.

Medvirkende 
 Arndís Hronn Egilsdottir som Inga
 Sveinn Ólafur Gunnarsson som Friðgeir
 Sigurður Sigurjónsson som Eyjólfur

Eksterne henvisninger 
 

Dramafilm fra Island
Film fra 2019
Human coronavirus OC43

Human coronavirus OC43 (HCoV-OC43) tilhører arten Betacoronavirus 1 i slægten Betacoronavirus; den kan inficere mennesker og kvæg.
Den inficerende coronavirus er en indkapslet, enkeltstrenget (single-stranded) RNA-virus med positiv sense, der kommer ind i værtscellen ved at binde til receptoren .

OC43 er en af syv kendte coronavirus der kan inficere mennesker: HCoV-229E, HCoV-NL63, HCoV-HKU1, MERS-CoV, den originale SARS-CoV (eller SARS-CoV-1) og SARS-CoV-2. 
Sammen med  og  (medlemmer af Alphacoronavirus-slægten) og Betacoronavirus HCoV-HKU1, er det en af de virus der er ansvarlige for forkølelse.
Virusset har − som andre coronavirus fra slægten Betacoronavirus, subgenus Embecovirus − yderligere et kortere peplomer eller   Hemagglutinin esterase (HE).

Analyse af det molekylære ur mellem menneskets OC43-virus og koens coronavirus (BCoV) viser et påfaldende årstalssammenfald for virussernes seneste fælles stamfar og 1889-1890-pandemien.
Den pandemi har ellers har været forklaret som en influenza-pandemi.

Noter og referencer
Noter

Referencer

Se også
 Virusklassifikation – Definition af termer (virus) 
 Forkølelse

Eksterne henvisninger

  Wikispecies har taksonomi med forbindelse til Human coronavirus OC43 
 "Coronaviruses" fra Micro.msb.le.ac.uk
 "Betacoronavirus" fra Viralzone.expasy.org
 'Taxon identifiers'. Engelsk hjælpeside til 'taksonindentifikatorer'

Coronaviridae
Ferdinande Henriette af Stolberg-Gedern

Grevinde Ferdinande Henriette til Stolberg-Gedern () (født , død 31. januar 1750) var en tysk grevinde, der var gift med greve Georg August af Erbach-Schönberg.

Ferdinand Henriette var datter af grev Ludwig Christian til Stolberg-Gedern. Hendes moder var hertuginde Christine af Mecklenburg-Güstrow, datter af hertug Gustav Adolf af Mecklenburg-Güstrow. Hun var således gennem sin moder, der var en søster til kong Frederik 4. af Danmarks første dronning, Louise af Mecklenburg-Güstrow, kusine til Christian 6. af Danmark.

Gennem sin datter Karoline Ernestine var Ferdinande Henriette oldemor til Kong Leopold 1. af Belgien og tipoldemor til Dronning Victoria af Storbritannien.

Huset Stolberg
Grevinder fra Tyskland
Tyskere i 1700-tallet
Christine af Mecklenburg-Güstrow

Christine af Mecklenburg-Güstrow (født 14. august 1663 i Güstrow, død 3. august 1749 i Gedern) var en mecklenburgsk prinsesse og søster til Dronning Louise af Danmark og Norge.

Hun var datter af hertug Gustav Adolf af Mecklenburg-Güstrow (1633-1695) og Magdalene Sibylle af Slesvig-Holsten-Gottorp (1631-1719), datter af hertug Frederik 3. af Slesvig-Holsten-Gottorp (1597-1659). Hun blev gift med grev Ludwig Christian til Stolberg-Gedern og var mor til den pietistiske grev Christian Ernst zu Stolberg-Wernigerode.

Huset Mecklenburg
Pietister
Tyskere i 1600-tallet
Tyskere i 1700-tallet
John Lewis

John Lewis kan henvise til:

 John Lewis (musiker) (1920–2001), amerikansk jazzpianist
 John Lewis (politiker) (1940–2020), amerikansk politiker og borgerrettighedsaktivist
Iriqui Nationalpark

Iriqui National Park er en nationalpark i Marokko og har et areal på 123.000 ha og blev oprettet i 1994.

Beliggenhed 
Iriqui National Park ligger mellem Draa-floden og og det sydlige forland til af Antiatlas i provinserne Zagora og Tata.

Flora og fauna 
Parken er præget af det typiske ørkenlandskab i det sydlige Marokko. Vegetationen består af en skovklædt steppe og savanne med akacier. Nogle af dens klitter er dækket af tamarisk.

I våde perioder bliver Iriquisøen et midlertidigt vådområde og rasteplads og overvintringssted for mange trækfugle, bl.a. flamingoer, blishøns og gæs, hvilket giver parken en vigtig økologisk betydning. Genoprettelse af vådområdet var et af hovedmålene, da parken blev oprettet.

I parken er der kravetrapper, nordafrikanske strudser, mankefår, dorcas gazelle, gemsbok (oryx) og stribede hyener. Der er også et stort antal krybdyr, såsom firben, varaner, kamæleoner, gekkoer og forskellige slanger.

Befolkning 
Bortset fra nogle få bofaste familier er hele befolkningen i området nomader. Sidstnævnte, hovedsageligt fra M'hamid El Ghouzlane, som vandrer i området mellem Figuig og Tan-Tan. Iriqui-området rummer det bedste græsningsområde for dem.

Turisme 
Regionens rige landskab og kulturarv giver parken et vigtigt økoturismepotentiale, der vil være en løftestang for lokal økonomisk udvikling og er en del af en strategi for at styrke turismen i det sydlige Marokko.

Kilder og henvisninger 

Nationalparker i Marokko
IUCN Kategori II